Downloaded from YTS.MX
Official YIFY movies site: YTS.MX
Mi vezetünk.
Sziasztok! Franklin vagyok.
Franklin Armstrong, egész pontosan.
Gondoltad már magadban valaha, hogy: „Hogy keveredtem ebbe a helyzetbe?”
Hogy megértsétek, én hogy kerültem ide, vissza kell ugranunk az időben.
Tudjátok, az apukám a hadseregben szolgál.
Emiatt folyton költözik a család.
EZ A FÜZET SEGÍTHET AZ UTAZÁSAIDNÁL
Nagyapa azt mondta: „Ne küzdj a változás ellen, mert úgyis jön!”
Jövök!
Sok helyen laktam már, de egyiket se nevezhettem otthonomnak.
A barátaimat a legnehezebb otthagyni.
Hé, Franklin!
Sziasztok! Búcsúzni jöttetek?
Elmész?
Nálad van még a kosárlabdám?
Bocsánat!
Köszi! Szia!
ÜDV ITTHON, FRANKLIN
Igen. Sziasztok!
ISTEN HOZTA KANSASBAN A NAPRAFORGÓÁLLAM
BISZTRÓ
Szóval ez volt az. Az új városunk.
Legalábbis egyelőre.
Egy dolog biztos volt. Nem sok változatosság volt ezen a helyen.
A másik dolog: ha nem sokat marad az ember egy helyen,
akkor soha nincs kedve teljesen kipakolni.
Ez jó volt. Holnap ugyanekkor?
Naná!
Egyesek szerint nehéz új barátokat szerezni.
De gyerekjáték ezzel a praktikus füzettel, amit nagyapa adott.
Benne van az összes javaslata arra, hogy törjük meg a jeget.
Annyiszor csináltam már, hogy menni fog, mint a karikacsapás.
„Azzal sosem lőhetsz mellé, ha egy jó viccel indítasz.
És ne feledd, mindig a legderűsebb énedet mutasd!”
Vágjunk is bele újra!
Szia! Franklin Armstrong vagyok.
Szia! Linus vagyok.
Örülök, hogy találkoztunk!
Akarsz egy jó viccet hallani?
Igen, persze.
Milyen az óceán kedve?
Halvány gőzöm sincs.
Hullámzó.
Érted?
Szóvicc. Vicces.
Mit csinálsz idekint? Sütőtökös pitét fogsz sütni?
Nem, dehogy. Gondozom a sütőtökföldemet.
Idén komolyabban kell venni, mint valaha.
Történetesen van egy kis kertészeti tudásom.
Jól jönne a segítség?
Persze. Az szuper lenne!
Mindjárt beköszönt az ősz,
és sok munka lesz ezekkel a tökökkel,
hogy felkészüljünk a Nagy Tökre.
A nagy mire?
A Nagy Tökre.
A Nagy Tök a legőszintébb tökföldből emelkedik ki,
és ajándékokat visz minden jó gyereknek.
Idén muszáj, hogy az enyémet válassza.
Nem érzed itt mindenhol az őszinteség levegőjét?
CSATT!
Ez nagyon őszintének néz ki.
Nem szabadott volna leszedned az indáról!
Kizárt, hogy ezek után engem válasszon a Nagy Tök.
Nekem lőttek!
Mondd meg a nagy töknek, hogy bocs!
Tizennegyedik oldal. „Új barátok szerzéséhez mindig mosolyogj!
És ne feledd, egy eltalált bókkal sokra mehetsz!”
A DOKTOR RENDEL
Friss limonádé. De csodás!
Mennyei.
Mennyibe kerül még egy pohár?
Hé! Mégis mit képzelsz, mit csinálsz?
Van róla neked fogalmad, meddig tartott ennyi citromot kifacsarni?
Sajnálom! De ez nem része a munkának?
Olvasd el a kiírást!
PSZICHIÁTRIAI SEGÍTSÉG: 5 CENT
Pszichiátria, nem limonádébódé.
Mosolyogj! Bókolj!
Pszichiátria? Érdekes.
Sok páciensed van? Miről szoktatok beszélgetni?
Nem mondhatom meg. Köt az orvosi titoktartás.
Hallottad, milyen kedve van az óceánnak?
Igen, igen. Hullámzó. Szakállas poén.
Figyelj, kölyök! Ha orvosi segítség kell, húzz sorszámot!
Mindennel foglalkozom.
Szorongás, fóbiák, önbizalomhiány és miegymás.
Most ha megbocsátasz, megjött a 11 órásom.
Baciimádó.
Szia, Malac! Foglalj helyet!
Malac?
Nem értem.
Még sosem volt ilyen nehéz új barátokat szerezni.
A füzetemben általában ott van minden, amit jó mondani.
De velük nem válik be.
Egy téveszmés álorvos,
valaki, aki áhítattal csüng valami Nagy Tökön,
és egy, akit a szülei Malacnak neveztek?
Egek, micsoda felüdülés téged látni!
A kutyák jobb hellyé teszik a világot.
Végre valami normális dolog itt.
AZTAPASZTA!
Azt hihetné az ember, hogy valami mesevilágba csöppent.
Ez a te strandlabdád?
Ennek az izének tutira saját akarata van.
Köszi, hogy elkaptad!
Szívesen!
Franklin vagyok. Franklin Armstrong.
Az én nevem Charlie Brown.
Még egyszer kösz!
Megnézed a homokváramat, Franklin?
A családoddal nyaraltok itt?
Igazából most költöztünk ide.
Az apukám a hadseregben szolgál, és most helyezték át.
Ó, tényleg? Az én apukám is volt katona.
Most fodrász.
Okos. Hajat mindig kell vágni.
Mit szólsz, Franklin?
Tudod, milyen kedve van az óceánnak?
Hullámzó.
Hallom, hogy anyukám hív. Mennem kell.
Ha ráérsz holnap, akkor lehetne...
Majd jövök, anya!
Ma is jobban mennek majd a dolgok.
„Ha új barátokat akarsz szerezni, tudd meg, hol szoktak találkozni!”
Pizza! Hát persze. Ki ne szeretné a pizzát?
Látnod kellett volna ezt a fiút!
Egyetlen árva „szióka” nélkül
odamasírozott, és felhörpintette az egész limonádémat.
Ki vetemedik ilyenre?
Ide nem mehetek be.
Mit mondhatnék?
Hé, gyerek! Vigyázz!
El az útból!
CSATT!!!
Mi történt?
- Te láttad, mi történt? - Mi volt ez?
Mi van nálad, Shermy?
Csak mentünk egy próbakört a ládaderbi-autónkkal.
A kormányra ráférne a javítás.
Mi?
Hol éltek ti? Nagy ládaderbiverseny lesz a városban.
A győztes csapat serleget kap, és ingyenpizzát egy egész évre.
Ládaderbiverseny!
Serleg?
Ingyenpizza!
„Franklin, a barátszerzés biztos módja, ha megmutatod, hogy győztes vagy.
Egy győztest mindenki szeret.”
Már csak egy társat kell találnom.
- Ez jó lesz... - Leszünk csapat?
- Persze. - Mi nyerjük a serleget!
Akarsz a...
Akarsz te lenni...
Marcsi!
Bocsánat! Akarsz te lenni a...
- Van már... - Ó, Schroeder!
Mit mondasz, Snoopy? Társak?
Ezt elpuskáztad, Chuck!
El tudod képzelni Charlie Brownt a volán mögött?
A fűnyírót se tudja egyenesben tartani.
Szia! Emlékszel rám a strandról?
Persze, Franklin.
Mit gondolsz, Charlie Brown? Társak?
Társak.
Alig várom, hogy elkezdődjön!
Hé!
Az autónk megépítéséhez rengeteg holmi fog kelleni.
Szög, furnérlap, ragasztó.
PUFF!
Hát ez bizony ciki!
Te vagy a limonádés lány.
Ha megbocsátasz,
kell ez a kormány a ládaderbi-autómhoz.
És tudod a szabályt. Hölgyeké az elsőbbség.
Úgyhogy add ide!
De a társam azt mondta, hogy kifejezetten ez kell.
Ó, igazán? És ki ez a híres társ?
Egy Charlie Brown nevű fiú.
Charlie Brown? Az lesz ám a sétagalopp.
Ez mit akar jelenteni?
Majd meglátod.
Egyébként hol van?
Máris bedobta a törölközőt?
Kint van a roncstelepen, és az autónkhoz gyűjt alkatrészt.
Szerencse fel,
mert az jobban kell majd, mint a kormány,
hogy Charlie Brown társaként nyerj!
Ne fáraszd magad! Szerencsére semmi szükség.
Igaz. Nektek inkább csoda kell.
Megtarthatod, új fiú.
Itt a névjegyem. Kellhet valaki, akivel beszélhetsz a verseny után.
Köszi a kölcsönszerszámokat, apa!
Szia, Franklin!
Itt is van. Szia, Charlie Brown!
Mire kell a régi vízcső?
Régi tuningautós képeket nézegettem,
és az összes oldalából ilyen csövek álltak ki.
Ez ám az agyafúrt gondolat!
Nem leszünk tőle gyorsabbak, de a vetélytársaink berezelnek tőle.
Nem pont ilyenre gondoltam, amikor kértem, hogy keress kereket.
Ezek nem lesznek jók, ha nyerni akarunk.
De a kiskocsid kerekei tökéletesek lennének.
Tényleg?
Nem is tudom. Ez a húgom kiskocsija.
Gyakorlatilag csak kölcsönveszed a kerekeit pár napra.
Nekünk meg nagyon kellenek.
A verseny után visszatesszük rá, és olyan lesz, mint új korában.
Úgy tűnik, megvannak a kerekeink.
Szuper. Fogjunk az építéshez!
„A barátkozás jó módja a közös érdeklődi kör megtalálása.”
Szóval szereted a baseballt?
Nagyon. És te?
Régi baseballjátékos-családból származom.
Eugene Benson, a nagybátyám, a Fekete Ligában játszott.
Az mi?
Hát, régen úgy volt,
hogy a fekete és fehér bőrű baseballjátékosok nem játszhattak együtt.
Ezért a feketék megalakították a saját ligájukat.
Ott játszott Jackie Robinson is.
Azta! Sokat tanul egy gyerek, ha veled barátkozik, Franklin!
Mellesleg történetesen saját baseballcsapatom van.
Igen? És jók vagytok?
A mottóm: „Nem kell győznöd ahhoz, hogy nyerhess.”
Ezt még sosem hallottam.
Nagyapám mindig azt mondta:
„Franklin, jobb valamit megcsinálni, mint megvenni.”
Az én nagyapám is ezt mondta. Általában karácsonykor meg szülinapokon.
Fogót kérek!
Hé, Franklin, milyen zenét szeretsz?
A kedvenceim Stevie Wonder, Little Richard és persze
a soul keresztapja, James Brown.
Nem a rokonod, ugye?
Nem hinném.
Mutatom, mit szeretek mostanában.
Ez John Coltrane.
Hallgasd csak, Charlie Brown!
A dzsesszben a harmóniák állandóak.
De figyelj!
Más részei is vannak, amiket meg mindig rögtönöznek.
Érzed?
Tetszik.
CSATT!
Kösz!
Gondolkodtál már azon, mi szeretnél lenni, ha felnősz?
Nem tudom, Charlie Brown. De a világűrt mindig szerettem.
Talán egy nap eljutok oda. Mint Neil Armstrong.
Armstrong? A rokonod?
Ez jó volt.
És te, Charlie Brown?
Gondoltam, lehetnék profi baseballjátékos.
Mindig új városba kell menni.
Állandóan költözöl. Micsoda szuper élet!
Én sokszor költöztem.
És hidd el, az állandó utazás jónak hangzik, Charlie Brown,
de nem túl jó!
Hé, tudod, mi kell nekünk? Egy titkos kézfogás.
Ne így!
Ragyogó ötlet volt álcázni az autónkat, Franklin.
Igen. Nehogy ellopják a csodás dizájnunkat
a tesztkörünk alatt.
Uram, a légellenállás a sebesség négyzetével nő.
Tervezésünk sikere a fizika ismeretén nyugszik.
Okézsoké, Marcsi, de gondolj azokra az óriáskerekű autókra!
Emeld az árbócot, Malac!
Mint Magellán megbízható hajója, a Victoria, ami megkerülte a világot,
mi is megkerüljük a környéket, hogy megnyerjük a versenyt.
Kérdezhetek valamit?
Mi van azzal a gyerekkel meg a tökföldjével?
Kivel? Linusszal?
Vannak furcsaságai.
De ha egyszer megismered, meglátod, milyen jó fej.
Ő az egyik legjobb barátom.
Neked is biztos hiányzik a tiéd.
Ki a megmondhatója, mi az, hogy legjobb barát?
Hát, véleményem szerint, egy legjobb barát különleges és más.
Valaki, akiben teljesen megbízhatsz, aki mindig kiáll melletted.
Bizonyos szempontból a legjobb barátod jobban ismer, mint te magadat.
Fura egy kutyád van, Charlie Brown.
Nekem mondod?
Ez különleges pillanat, társam.
Ez Megállíthatatlan első igazi tesztje.
MEGÁLLÍTHATATLAN
Rendszerek: rendben.
Sisakok?
Rendben.
Biztonsági övek?
Rendben. Kormánymű?
- Rendben. - Rendben.
Vettem. Az indulásig hátralévő idő: három, kettő, egy!
Le kell lassítanunk!
Nem nyerhetünk, ha folyton a fékre taposol.
Lássuk, mire képes a Megállíthatatlan!
Mit csinálsz?
Ne feledd, ne érj a fékhez!
Bocsánat!
Ne merészeld! Mondom, ne fékezz!
Kézben tartom.
Franklin?
Nézd, mit csináltál!
Mondtam, hogy ne fékezz!
Mi? Én csak meg akartam akadályozni az ütközést!
Miért nem hallgattál rám?
Öregem, igaza volt a limonádés lánynak veled kapcsolatban.
Ezt meg hogy érted?
Felejtsd el!
Kezd késő lenni. Jobb, ha hazamegyek.
Nincs itt semmi bölcsesség erre a helyzetre.
MEGÁLL ÍTHATATLAN
Most aztán hogy szerezzek barátokat ebben a városban?
Ki van ott?
- Amik... - Én nem...
Nem, nem. Kezdd te!
Csodálkozom, hogy visszajöttél ide, Charlie Brown.
Soha nem adtam fel könnyen, nem most fogom elkezdeni.
Még soha nem nyertem meg semmit,
és azt hiszem, jó esélyünk van győzni ezen a versenyen.
Tényleg?
De mi lesz az autóval?
Igazából nem is olyan vészes.
Még van rá esély, hogy induljunk a holnapi versenyen,
ha összedolgozunk.
Még mindig a társam akarsz lenni?
Persze.
- Gyorsan tedd az autóba! - Hozom.
- Ezt én. - Tessék! Fogd!
Hosszú éjszaka lesz.
Üdv mindenkinek a ládaderbi bajnoki futamán!
Ez a kanyarok, fordulók és dombok legcsodálatosabb sorozata,
ami a versenyzőinkre vár.
Egyévi pizza a tét, de nem csak az ínycsiklandó étel
állítja kihívások elé a fiatal sofőröket a 30 méteres dombnál.
Mutasd meg nekik, Édibédim!
Gyerünk! Siessünk! Kifutunk az időből!
Fent van a félperces tábla. Máris kezdődik a verseny.
Ahogy nagyapám mondta: „Akarnod kell, hogy megszerezd.”
BARÁTSÁG
Szóval, Charlie Brown, akarod?
Menjünk, szerezzük meg!
És rajt!
Micsoda izgalmas indulás!
Lucy és Schroeder átveszi a vezetést.
Jobb fék, most!
Egy merész húzás Franklintől és Charlie Browntól!
Bal!
Működik!
Patty, elszakadt a kormány.
Ez nem volt a tervben.
Kapjatok el, ha tudtok!
Lucy és Schroeder tartja az első helyet,
de Franklin és Charlie Brown ott van a sarkukban.
Hé, ne fékezzünk, és dőljünk be a kanyarba!
Biztos, Charlie Brown?
Bízz bennem!
Mi vezetünk.
Nem látok.
Hé! Ki tette ide ezt a kötelet? Veszélyes lehet.
Hoppácska!
Ki tudjuk kerülni!
De a többiek nem.
Amikor kiabálok, akkor satufék!
Mi? Nem, nyerhetünk.
Fékezz, most!
Jaj, anyám!
Győzelem!
Az első helyért járó serleg Lucy és Sch...
Köszönöm! Elfogadom.
És most egy kis beszéd, amivel készültem.
Hihetetlen. Annyira közel voltunk!
Azok után, amiken átmentünk,
egy buta fagyis kocsi miatt veszítünk.
Micsoda tragédia!
Hogy bírsz ott ácsorogni?
Nincs semmi mondanivalód?
Meg akartad egyáltalán nyerni a versenyt?
Ez a verseny mindennél többet jelentett.
Azt hittem, ha nyerek, akkor majd...
Akkor majd mi?
Segít beilleszkedni, segít barátokat szerezni ebben a városban.
Lenyűgöző akartam lenni, hogy bevegyetek a bandába.
Akkor miért dobtad el az előbb az egészet?
Nem hagyhattam, hogy baj érje a többieket.
Van, ami fontosabb a győzelemnél.
Remélem, nem csalódtál, hogy engem választottál társadnak.
Egy cseppet sem, Franklin.
A legjobb dolog volt egész évben, hogy megismertelek.
Sajnálom, hogy nem vettem észre, milyen nehéz lehet,
hogy mindig új barátokat kell szerezni.
Nehéz.
Nem tudni, hogy mit fognak gondolni rólad,
nem tudni, hogy fogsz tudni beilleszkedni.
Soha nincs elég időm, hogy igazán megismerjek valakit.
És senki nem akar megismerni.
Én igen, Franklin. És megtiszteltetés, hogy a barátomnak mondhatlak.
Még ha nem is nyertünk,
jó lett volna legalább célba érni.
Egyesek született győztesek.
Nem mintha hencegnék, vagy ilyesmi...
Láttad, mit csinált Charlie az új fiúval?
Remélem, jól vannak.
Ne menjünk megnézni őket?
Nézzétek, ott vannak!
Hm? Mi?
- Odasüssetek! - Várjatok már!
- Mi ez? - Hova megy mindenki?
Mit bámultok?
Én vagyok a győztes.
Jaj, ne!
Ne adjátok fel!
Sikerülni fog!
Nekünk drukkolnak, Charlie Brown?
- Rajta! - Ne add fel!
- Éljen, Charlie Brown! - Még!
- Hajrá! - Franklin!
Szerintem igen, Franklin.
Majdnem itt vagytok!
Még egy kicsit!
Megcsináltad, Franklin.
Nem, mi csináltuk meg, Charlie Brown.
Nem kell győznöd ahhoz, hogy nyerhess.
- Láttuk, hogy mit csináltatok. - Igen, láttuk.
Franklin ötlete volt.
Ha nem csinálta volna,
akkor most ti lennétek nyakig fagyisak.
- Szép volt, Franklin! - Szép volt, Charlie Brown!
Hé, te!
Csak egyet akarok mondani.
Ez elég bátor manőver volt, Franklin.
Te vagy a nap hőse!
Az ingyenpizzát ma én fizetem!
Vagyis mi.
Máris jövök!
Hazaugrom a szüleimhez.
Este találkozunk.
Láttatok a barátommal, Charlie Brownnal?
Igen, igen, ott megfogtál minket.
De megkerültünk,
és megelőztünk, és elhúztunk.
De várt a következő hajtűkanyar.
Pontosan így terveztük.
Franklin, úgy örülök, hogy megjöttél!
Szia, Charlie Brown! Bocs a késésért!
A szüleimnek fontos mondandójuk volt.
Apukámnak új munkája lesz. Ami azt jelenti...
Hogy elmész.
Mi? Elmész? Franklin? Mondd, hogy nem igaz!
Nem, nem. A munka ebben a városban van.
Nagyon jól érezzük itt magunkat. Maradunk.
Vegyél egy szeletet, Franklin!
Kösz, Malac!
Coltrane. Jó választás.
Franklin! Holnap játszunk egyet a baseballpályán.
- Akarsz jönni? - Vegyetek be!
Ez a verseny Charlie Brownnal
megtanított egy s másra a barátságokról.
Nem tökéletesek.
Én sem vagyok tökéletes.
De barátokként együtt a legrázósabb dolgokon is túljuthatunk.
Hé, Franklin! Itt foglaltunk neked széket!
Ülj hozzánk!
Hát nem erről szól a barátság?
Remek érzés lehet, hogy már nem ebből a bőröndből kell élned.
Az egyszer biztos, Charlie Brown.
„Tudod, hogy megtaláltad az otthonod, ha jó barátok vesznek körül.”
Ezt a nagyapád mondta mindig?
Nem, ezt én mondom, Charlie Brown.
Indulhatunk a vidám napra a parkba?
Kapaszkodjatok jól!
Bátyus!
CHARLES M. SCHULZ PEANUTS CÍMŰ KÉPREGÉNYE ALAPJÁN
A feliratot fordította: Binder Natália
KÖSZÖNJÜK, SPARKY. EMLÉKED ÖRÖK.